cyanic-selkie/wikianc huggingface dataset:
Oši
Oši (Fraxinus) ir olīvu dzimtas ģints, kurā ietilpst no 45 līdz 65 sugām (par precīzu sugu skaitu nav vienprātības). Oši parasti ir vidēji augsti un augsti koki. Oši ir lapu koki, lielākā daļa no tiem ziemā nomet lapas, bet atsevišķas subtropu sugas ir mūžzaļas.
Latvijā vienīgā ošu ģints suga, kas aug savvaļā, ir parastais osis.
Erdēša skaitlis
Erdēša skaitlis apzīmē īsāko attālumu no kāda zinātnieka līdz ungāru matemātiķim Pālam Erdēšam, mērot to pēc kopīgajām zinātniskajām publikācijām. Erdēšs ir izdevis vairāk zinātnisko publikāciju (vismaz 1525 ), nekā jebkurš cits matemātiķis pasaules vēsturē.
Lai iegūtu Erdēša skaitli, ir jābūt zinātniska darba līdzautoram kopā ar kādu, kuram jau ir galīgs Erdēša skaitlis. Pāla Erdēša personīgais Erdēša skaitlis ir 0. Jebkuram citam tas ir k + 1, kur k ir mazākais kāda līdzautora Erdēša skaitlis. Pālam Erdēšam ir bijuši 511 līdzautori — šiem cilvēkiem Erdēša skaitlis ir 1. Cilvēkiem, kas ir sadarbojušies ar viņiem (bet ne ar Erdēšu), Erdēša skaitlis ir 2.
Puno
Puno (es) ir pilsēta Peru, Puno departamenta lielākā pilsēta un administratīvais centrs. 2017. gadā pilsētā dzīvoja 128 637 iedzīvotāji. Puno atrodas Titikakas ezera krastos.
Kastrānes pilskalns
Kastrānes pilskalns atrodas Suntažu pagasta austrumu daļā uz paugura starp Mazo Juglu un vecupi, apmēram 1 km lejup pa Mazo Juglu no ciema Ķieģeļceplis pie "Grunduļiem". Pilskalnu no divām pusēm norobežo Mazā Jugla, tā galos vaļņi. Te var apskatīt dižozolu ar stumbra apkārtmēru 5,4 m un dižvīksnu ar stumbra apkārtmēru 6,5 m.
Leandro Paredess
Leandro Paredess (dzimis ) ir Argentīnas futbolists, pussargs, Argentīnas futbola izlases dalībnieks. Kopš 2023. gada pārstāv Itālijas A sērijas klubu AS Roma.
Sasniegumi
Zenit
Paris Saint-Germain
Argentīna
Individuālie sasniegumi
Dārziņu 49. līnija
'''Dārziņu 49. līnija''' ir iela Rīgā, Latgales priekšpilsētas Dārziņu apkaimē. Tā sākas pie krustojuma ar Dārziņu ielu un beidzas pie Dārziņu attekas. Ielas garums ir 336 metri.
Ielu savienojumi
Dārziņu 49. līnija krustojas ar:
Panama (province)
Panama ir viena no desmit Panamas provincēm, kas atrodas valsts centrālās daļas dienvidaustrumos, Panamas līča krastos.
Provinces administratīvais centrs ir valsts galvaspilsēta — Panama. Tajā atrodas Panamas kanāla dienvidaustrumu daļa. Vienlaikus provincē iekļaujas arī Pērļu arhipelāgs. 2014. gada 1. decembrī no provinces tika atdalīta tās rietumu daļa, izveidojot patstāvīgu Rietumpanamas provinci. Kopējā platība ir 9166 km², iedzīvotāju skaits — 1 429 032. Panamas provincē iekļaujas seši distrikti.
Kurpeniškas
Kurpeniškas ir ciems Maļinovas pagastā, Augšdaugavas novadā. Atrodas 244 km attālumā no Rīgas.
Aleksandrs Veingolds
Aleksandrs Veingolds (et; dzimis Tapā) ir Igaunijas starptautiskais meistars šahā (1983).
Biogrāfija
1976. gadā beidzis Tallinas Universitāti teorētiskās fizikas specialitātē. 2005. gadā beidzis Tartu Universitāti praktiskajā filozofijā.
1969. gadā uzvarējis Igaunijas junioru šaha čempionātā. 1979. gadā Tallinā uzvarējis nacionālajā šaha turnīrā un dalījis 5. vietu Paula Keresa memoriālā. 1980. gadā dalījis pirmo vietu Rīgas kausā šahā. 1983. gadā uzvarējis Igaunijas šaha čempionātā, kurā vēl četras reizes bijis otrais (1978, 1980, 1984, 1998) un sešas reizes bijis trešais (1975, 1977, 1979, 1982, 1999, 2004). Pārstāvējis Igaunijas komandu PSRS komandu šaha čempionātos (1972, 1979-1983). Piecas reizes pārstāvējis Igauniju Pasaules šaha olimpiādēs (1992, 1994, 1998, 2002, 2004). Par panākumiem turnīros FIDE 1983. gadā viņam piešķīrusi starptautiskā meistara (IM) nosaukumu.
Pazīstams arī kā šaha treneris un funkcionārs. Bijis Maijas Čiburdanidzes sekundants 1981. gada mačā par pasaules čempiones titulu. Bijis Jāna Elvesta treneris no 1986. līdz 1990. gadam. 2006. gadā saņēmis FIDE 4. līmeņa trenera nosaukumu. No 1998. līdz 2002. gadam bijis FIDE apakškomitejas "Šahs skolās" un FIDE Attīstības komitejas loceklis. Viņš ir Igaunijas šaha akadēmijas Vabaettur galvenais treneris.
Dahšteins
Dahšteins (de) ir otrs augstākais kalns Ziemeļu Kaļķakmens Alpos Austrijas centrālajā daļā uz Augšaustrijas un Štīrijas robežas, bet daļa no masīva iesniedzas Zalcbuegas zemes teritorijā. Kalnu masīvam ir karsta raksturs, apkaimē atrodas vairākas alas. Dahšteina masīvā atrodas vairāki ledāji. Uz ziemeļiem no Dahšteina atrodas Hallštate un Hallštates ezers. 1997. gadā reģions kā "Hallštate — Dahšteins / Zalckammergūtas kultūrainava" tika iekļauts UNESCO Pasaules mantojuma sarakstā.
Ogists Kamelins
Ogists Kamelins (fr) bija franču ūdenspolo spēlētājs. 1900. gada vasaras olimpiskajās spēlēs Parīzē izcīnīja bronzas medaļu ūdenspolo turnīrā.
Vikipēdija indonēziešu valodā
Vikipēdija indonēziešu valodā ir bezmaksas Tīmekļa enciklopēdijas Vikipēdijas indonēziešu valodas versija. Tā izveidota, un 2019. gada jūlijā tās apjoms pārsniedza pusmiljonu rakstu. Pēc rakstu skaita 2020. gada janvārī tā ieņēma 22. vietu starp visām Vikipēdijas valodu versijām.
Ogists Kamelins
Pēc olimpisko spēļu vēsturnieka Bila Malona pētījumiem Kamelins ir bijis Francijas Pupilles de Neptune de Lille #2 pārstāvis un olimpiskajā turnīrā spēlējis tikai pirmajā kārtā. Nākamajās kārtās viņu, iespējams, aizstāja kāds no Pupilles de Neptune de Lille #1 komandas pārstāvjiem.
Vikipēdija indonēziešu valodā
Vēsture
Pirmo rakstu "Elektrons" indonēziešu Vikipēdijā radīja lietotājs Paramati (kas tā arī palika vienīgais šī lietotāja devums), taču sākumlapa tika izveidota tikai. 2004. gadā pēc žurnāla "Tempo" raksta, kurā indonēziešu Vikipēdija tika nosaukta par "kopmītņu enciklopēdiju", jo to rakstot indonēziešu studenti ārvalstīs, tās popularitāte pieauga. Uz to laiku no ap 3 tūkstošiem esošo rakstu apmēram pusi bija uzrakstījis viens pats cilvēks, Nīderlandē studējošais Revo Arka Giri Sukatno. 2006. gadā viņa rakstu skaits bija sasniedzis 6500, bet pats viņš bija birokrāts ar gandrīz absolūtu autoritāti.
2007. gadā indonēziešu Vikipēdija bija kļuvusi par trešo lielāko starp Āzijas valodām aiz japāņu un ķīniešu. 2008. gadā pārdošanā parādījās DVD ar pilnu tālaika indonēziešu Vikipēdijas saturu, kā arī kā žurnāla "CHIP" pielikums — DVD bezmaksas versija bez attēliem.
Kamaniņu braukšana 2022. gada ziemas olimpiskajās spēlēs — divnieki
Olimpisko zelta medaļu izcīnīja Vācijas komanda Tobiass Vendls un Tobiass Arlts (finiša rezultāts — 1:56.554), sudraba medaļu ieguva arī Vācijas sportisti Toni Egerts un Saša Benekens (finiša rezultāts — 1:56.653), bet bronzas medaļu ieguva Austrijas sportisti Tomass Šteijs un Lorencs Kollers (finiša rezultāts — 1:57.065). Vācijas sportistiem šī bija trešā reize pēc kārtas, kad viņi izcīnīja olimpisko zelta medaļu, savukārt austriešiem šī bija pirmā olimpiskā medaļa.
Valsts aizsargājamie kultūras pieminekļi Garkalnes novadā
Šajā lapā apkopoti valsts aizsargājamie kultūras pieminekļi Garkalnes novadā.
Laiela sindroms
Tā ir potenciāli fatāla slimība ar letālu iznākumu biežumu 35-70%. Nāves cēloņi parasti ir sepse un multiorgānu disfunkcijas sindroms.
Slimības etioloģija nav līdz galam izpētīta. Šo reakciju var izraisīt medikamenti, transplantāta atgrūšanas reakcija, infekcijas un ļaundabīgas slimības.
Uzskata, ka Laiela sindroms un Stīvena—Džonsona sindroms ir poliformas eksudatīvas eritēmas smagākas formas (vai pakāpes), kas rada nozoloģiskas neskaidrības.
Etioloģija un epidemioloģija
Pašlaik, pamatojoties uz noskaidrotām atšķirībām starp poliformo eksudatīvo eritēmu un medikamentu izraisītām toksidermijām (Laiela sindroms un Stīvena-Džonsona sindroms), ir piedāvāts uzskatīt to par atsevišķu slimību pēc etioloģijas un ārstēšanas principa. Poliformā eksudatīvā eritēma noriet labvēlīgi, ar bullu (pūšļu) veidošanos un epidermas atslāņošanos, taču atšķiras ar mazāku dziļumu un procesa izplatīšanos (parasti ne vairāk par 10% no visa ķermeņa ārējā slāņa). Šī slimības principiāla atšķirība ir tās biežāka saistīšanās ar herpētisku infekciju (apmēram 30% gadījumos), un mazāk — ar medikamentiem (ap 20 %). Taču Laiela un Stīvena—Džonsona sindromiem medikamentu etioloģiskā loma ir lielāka (ap 65% gadījumiem). Bez tam poliformās eksudatīvās eritēmas gaita var recidivēt, kas pie noteikta medikamenta atcelšanas nav raksturīgs Laiela un Stīvena—Džonsona sindromiem.
Aplūkojot atšķirību starp toksisko epidermālo nekrolīzi un Stīvena—Džonsona sindromu, otro uzskata par toksiskās epidermālās nekrolīzes vieglāku formu ar skartu ķermeņa virsmu līdz 10% un mazāku letālu iznākumu biežumu. Gļotādu iesaistīšanās ir raksturīga abiem sindromiem un to novēro 65-85% gadījumu. Nekrolīzes apjomu no 10% līdz 30% uzskata par pārejošu (overlap vai Stīvena—Džonsona sindroma toksiskā epidermālā nekrolīze) formu.
Bērniem toksiskā epidermālā nekrolīze biežāk attīstās no infekcijas, retāk no medikamentiem un ļaundabīgām slimībam.
Neskatoties uz biežām medikamentozām blakusparādībām, Laiela sindroms sastopams reti, uz mlj. iedzīvotāju līdz 1 jaunam gadījumam gadā. Slimība var skart jebkuru vecumu. Medikamenti, kuram reģistrēta šāda alerģiska reakcija ir penicilīna antibiotikas, pretmalārijas līdzekļi, prettuberkulozes preparāti (piem., izoniazīds, pirazinamīds), sulfanilamīdi, nesteroīdi pretiekaisuma līdzekļi, barbiturāti, pirazolona atvasinājumi, pretepilepsijas līdzekļi (piem., lamotrigīns ), metotreksāts, allopurinols, furosemīds, hlordiazepoksīds, sirds glikozīdi, B grupas vitamīni, novokaīns, gammaglobulīns, Višņevska ziede, virālās vai bakteriālās vakcīnas, un asins preparāti.
Kamaniņu braukšana 2022. gada ziemas olimpiskajās spēlēs — divnieki
Kvalifikācija
Kvalifikācijas pamatā ir olimpiskās sezonas uzkrātie punkti no 2021. gada 1. jūlija līdz 2022. gada 10. janvārim. Šīm sacensībām varēja maksimāli kvalificēties 36 sportisti (18 pāri). No vienas valsts ne vairāk kā trīs sportistu pāri.
Laiela sindroms
Etioloģija un epidemioloģija
Otrs pēc medikamentiem toksiskās epidermālās nekrolīzes etioloģiskais faktors ir transplantāta atgrūšanas sindroms.
Kamaniņu braukšana 2022. gada ziemas olimpiskajās spēlēs — divnieki
Kvalifikācija
Primāri sacensībām varēja startēt katras valsts pārstāvji, ja viņš bija TOP 25 labāko sarakstā kamaniņu braukšanas sacensībās. Pārējās vietas tika sadalītas atbilstoši noteikto kvotu daudzumam.
Laiela sindroms
Etioloģija un epidemioloģija
Reti sindromu provocē rentgenoterapija, ķīmiskas vielas, sliktas kvalitātes pārtika. Ir gadījumi, kad slimības iemesls nav zināms.
Kamaniņu braukšana 2022. gada ziemas olimpiskajās spēlēs — divnieki
Kvalifikācija
2021. gada 17. decembrī Starptautiskā kamaniņu sporta federācija paziņoja, ka tiek mainīta kvalifikācijas sistēma. Kvalifikācijas sistēma tika mainīta, jo pirmajā Pasaules kausa izcīņā tika atcelti treniņbraucieni un uz nākamajiem pasaules čempionātiem netika piegādāts aprīkojums. Jaunā sistēma ļāva sportistiem kvalificēties, pamatojoties uz viņu četriem labākajiem rezultātiem Pasaules kausa sezonas laikā.
Vikipēdija indonēziešu valodā
Statistika 2020. gada janvārī
2020. gada 19. janvārī indonēziešu Vikipēdijā bija 516 890 rakstu, 3019 aktīvu lietotāju (tādu, kas pēdējā mēneša laikā veikuši kādu izmaiņu) un 36 administratori. Enciklopēdijas dziļums (aptuvens kvalitātes novērtējums) — 108,8. Salīdzināšanai, latviešu Vikipēdijai šie skaitļi tobrīd bija attiecīgi 99 893, 278, 12 un 72,6.
Kamaniņu braukšana 2022. gada ziemas olimpiskajās spēlēs — divnieki
Rezultāti
Sportistiem bija jāveic divi braucieni. Finiša laiks sportistiem tika aprēķināts, saskaitot abu braucienu laikus kopā.
Ourense
Ourense (gl, es) ir pilsēta Spānijas ziemeļrietumos, Galisijas autonomajā apgabalā. Tā ir Ourenses provinces administratīvais centrs. 2018. gadā pilsētā dzīvoja 105 tūkstoši iedzīvotāju, līdz ar to tā ir trešā lielākā pilsēta Galisijā.
Kamaniņu braukšana 2022. gada ziemas olimpiskajās spēlēs — divnieki
Rezultāti
— trases rekords.
Pārstāvētās valstis un sportisti
Sacensībās startēja 34 sportisti no 14 valstīm.
Iekavās norādīts sportistu skaits no attiecīgās valsts.
Vikipēdija indonēziešu valodā
Statistika 2020. gada janvārī
Neskaitot tehniskās lapas, skatītākie raksti pēdējā mēnesī līdz 2020. gada 19. janvārim bija: Basketbols, Eriks Sohirs (Indonēzijas valsts pārvaldīto uzņēmumu ministrs), "Mīlas okeāns" (kopš 2019. gada decembra privātas Indonēzijas TV rādāma ziepju opera), Volejbols un Impīčments.
2019. gada decembrī no 165 miljoniem indonēziešu Vikipēdijas skatījumu 121 miljons nāca no Indonēzijas un 12 miljonu — no ASV, tālākajās vietās ierindojās Īrija (2 miljoni) un Malaizija (1 miljons).
Laiela sindroms
Riska faktori
Pie riska faktoriem pieder HIV inficēšanās un ģenētiska predispozīcija. HIV pozitīviem cilvēkiem Laiela vai Stīvena—Džonsona sindroma attīstīšanās, pēc dažādiem avotiem, pieaug līdz 500-1000 reizēm salīdzinoši ar vispārējo populāciju. Tā iemesls nav līdz galam izpētīts.
Daži ģenētiski faktori ir saistīti ar Laiela sindroma attīstīšanās varbūtību. Piemēram, daži cilvēka leikocītu antigēna (HLA) tipi, tādi kā HLA-B*1502, HLA-A*3101 un HLA-B*5801 bija atzīmēti kā sindromu radoši, pielietojot attiecīgus medikamentus.
Risks saslimt ir augstāks cilvēkiem virs 40 gadiem, slimiem ar ļaundabīgām slimībām, cilvēkiem, kuriem veikta orgānu transplantācija.
Patoģenēze
Laiela sindroma attīstīšanās mehānisms līdz galam nav izprasts. Taču ir zināms, ka tā pamatā ir imūnu faktoru ietekme uz keratocītiem, kuri izsauc to bojāeju ar epidermas atslāņošanos no dermas dermoepidermālā savienojuma. Keratocītu bojāejas pamatā ir apoptoze, kas ir programmēta šūnu nāve. Pēc laboratoriskiem datiem atzīmēts, ka šo šūnu apoptoze tiek programmēta ar CD95L (II tipa transmembrānu proteīnu, kas pieder pie audzēja nekrozes faktora (TNF) grupas), perforīnu (citolītiskais proteīns) un/vai ar TNF-alfa. Šos visus faktorus atrod epidermā visiem Laiela sindroma pacientiem.
Eksistē vairākas teorijas, kas atspoguļo Laiela sindroma patoģenēzi. Viena no teorijām apgalvo, ka Laiela sindroma attīstīšanās efektu dod medikamentu un/vai to metabolītu toksiskā iedarbība, jo tie aktivē šūnu nāves trigerus epidermas keratocītos.
Klīniskas, histoloģiskas un imunoloģiskas Laiela un Stīvena—Džonsona sindroma atradnes liecina, ka sindroms ir specifiskas hipersensitivitātes (palielinātas jutības) reakcijas, kurā citotoksiskie T limfocīti spēlē iniciatoru lomu.
Infiltrāts, kas veidojas atslāņošanās vietā, satur nelielu šūnu skaitu, no kurām dominē makrofāgi un dendritocīti. Laiela sindromam imūnpatohistoloģiski raksturīgs palielināts dermālo dendrocītu un dermālo limfocītu līmenis, salīdzinot ar multiformo eritēmu, kurai dominē limfocītu skaits.
Klīniskā aina
Katrā formā izšķir trīs attīstīšanās stadijas: prodromālu, kritisku un iznākumu (izveseļošanās, nāve).
Prodromālais periods turpinās no dažām stundām līdz trim dienām. Šajā periodā novērojamas mērens acu plakstiņu un konjunktīvas, mutes, deguna un dzimumorgānu gļotādas iekaisums, ādas sāpīgums. Dažreiz prodromālajā periodā var būt gripai līdzīga aina, kas ilgst dažas dienas pirms kritiskā perioda.
Progresējot acu traucējumi izpaužas ar katarālu vai strutainu keratokonjunktivītu ar konjunktīvas un/vai radzenes erozijām vai čūlām. Mutes gļotādā veidojas pūšļi un erozijas ar bālu aplikumu vai apvilkti ar hemorāģisku garozu.
Retāk procesā var būt iesaistīti degunrīkles, elpceļu (bronhiolu), gremošanas (resnās zarnas, taisnās zarnas) un urīnizvades kanālu gļotādas. Urīnizvades un dzimumorgānu sistēmu traucējumi attīstās gandrīz pusē gadījumu un izpaužas ar gļotādas erozīvu kaiti, kas rada vīriešiem uretras striktūras un sievietēm vulvovaginītu; asiņošana no urīnpūšļa.
Klīniski pie Laiela sindroma novērojama tahikardija (virs 120 reizēm minūtē), urīnvielas līmenis asins serumā virs 10 mmol/l, glikozes līmenis serumā virs 14 mmol/l, bikarbonātu līmenis virs 20 mmol/l. Ja tas viss kombinējas, tas palielina nāves risku. Laboratoriski vēl atzīmē leikocitozi vai leikopēniju, ūdens un elektrolītu un olbaltumu disbalansu.
Diagnostika
Diagnoze "toksiskā epidermālā nekrolīze" jeb "Laiela sindroms" ir pamatota uz klīnisko ainu un histoloģisku atradni. Agrīna Laiela sindroma stadija atbilst nespecifiskām medikamentozām reakcijām, tāpēc klīnicistiem ir jādomā, ka ar lielu varbūtību var attīstīties šis sindroms. Mutes un deguna dobumu, acs un/vai ģenitāliju iekaisuma esamība ir palīgfaktori diagnostikā, jo šie iekaisumi sastopami vairākiem Laiela sindroma slimniekiem. Ir arī simptomi, kuri ar lielāku varbūtību norāda uz Laiela sindromu, tie ir Nikoļska simptoms un Asbo-Hansena simptoms. Nikoļska simptomu var pārbaudīt, viegli pieskaroties pie slimnieka ādas un nedaudz pavelkot pirkstu, tad āda viegli noiet no ķermeņa virsmas. Asbo—Hansena simptomu pārbauda, uzspiežot uz ādas pie bullas, ja simptoms pozitīvs, bulla palielinās izmēros un piepildās ar eksudātu.
Tiek meklētas jaunas diagnostikas metodes, kuras ļautu pēc iespējas ātrāk identificēt Laiela sindromu. Švarts un līdzautori publicēja datus, kur aprakstīja jaunus Laiela sindroma diagnostiskos marķierus, kas vēl ir testēšanas līmenī. Tie piedāvāja izrēķināt asins serumā granulizīna un augstas mobilitātes B1 grupas proteīna (HMGB1) līmeni, kā potenciālu diferenci starp Laiela sindromu un citam medikamentu reakcijām.
Ārstēšana
Laiela sindroma terapijā galvenais mērķis ir sāpīgu brūču ārstēšana. Laba brūču terapija samazina inficēšanas iespēju un sāpes. Nav precīzu vadlīniju šādu brūču dzīšanai. Terapijā izmanto audumus ar sulfamīdu, kas nepielīp pie ādas, tas neļauj vairāk bojāt ādu un ciest no sāpēm, kā arī leikopēnijas profilaksei. Matrači, kas uzpildīti ar gaisu, ļauj izvairīties no sāpīgas guļas. Apkārtnes temperatūrai jābūt ap 28-30 °C, lai nevērstu hipotermiju. Attīrīšana no atslāņotās ādas nav nepieciešama. Lai adekvāti kontrolētu sāpes, nepieciešami pretsāpju medikamenti (analgētiķi) no morfīna grupas. Nepieciešama elpošanas novērošana, lietojot opiātus, jo elpošana var būt nomākta.
Mutes gļotādas čūlas ir ļoti sāpīgas. Mutes higiēniskā skalošana ar hlorheksidīna šķidrumu un vazelīna želeju smērēšana uz lūpām mazina sāpīgumu. Acu komplikācijas var būt par iemeslu aklumam, tāpēc ir nepieciešama oftalmoloģiskā izmeklēšana un ārstēšana.
Intensīva vitālu (dzīvības) rādītāju (sirdsdarbība, arteriāiails asinsspiediens, elpošana) monitorēšana ir svarīgs ārstēšanas posms, lai varētu atzīmēt pirmās sistēmisku stāvokļu pazīmes. Pirmās sepses pazīmes ir hipotermija, tahikardija, hipotensija, samaņas traucējumi un caureja. Infekciju novēršanai profilaktiski izmanto antibiotikas.
Pēc dažiem avotiem 10-20% gadījumos ir nepieciešama mākslīgas plaušu ventilācijas pielietošana. Tas ir nepieciešams (indicēts) slimniekiem ar traheobronhiālās gļotādas nekrozi, plaušu edēmu (tūsku), pieaugušo respiratoro distresa sindromu un infekciozo pneimoniju. Mutes sanācija (atsūkšana no gļotām) novērš aspirāciju (aizrīšanos ar siekalām vai atvemtu kuņģa saturu).
Prognoze
Letāli iznākumi no Laiela sindroma variē no 30 līdz 70%. Galvenie nāves cēloņi ir infekcija un multiorgānu disfunkcijas sindroms. Tāpat kā apdegumam, Laiela sindroma prognostiski svarīgākais faktors ir bojātās ādas un gļotādas laukums. Terapijas uzsākšanas ātrums un hospitalizācija ir svarīgi slimības prognozē.
Diferenciāldiagnoze
Laiela sindromu jādiferencē ar slimībām, kuras sākas akūti ar drudzi, augstu temperatūru (infekciju slimības), bulloziem vai vezikuloziem izsitumiem (infekciozas, alerģiskas slimības), ādas atslāņošanos (apdegumi), anoreksiju (malabsorbcijas). Histoloģisks izmeklējums ir nozīmīgs diferenciāldiagnozē starp Laiela sindromu un citām smagām ādas slimībām, ko pavada pūšļu izsitumi, piemēram, stafilokoku apdedzinātas ādas sindroms, toksiskā šoka sindroms, fototoksiskā ādas reakcija, medikamentozā reakcija ar eozinofiliju (DRESS sindroms), akūta ģeneralizēta eksantematozā pustuloze, paraneoplastisks pemfiguss.
Bērniem Laiela sindroma sākums atgādina masalas ar mākulo-papuloziem izsitumiem noteiktā stadijā, kuri nav pakāpeniski un raksturojas ar noteiktu polimorfismu: eritematozas mākulas, vezikulas, papulas, bullas; taču atšķiras no masalām ar pēkšņu sākumu, augstu drudzi un vispārējas intoksikācijas simptomiem, mutes un acs gļotādas traucējumiem, hepatīta, miokardīta, nefrīta attīstīšanos un nereti ar letālu iznākumu. Diferenciāldiagnozi ar masalām atvieglo anamnēze, zibenīgs sākums, ādas un gļotādas traucējums, bullu attīstīšanās, intoksikācijas ātra progresēšana, ādas atslāņošanās.
Vēsture
Alans Laiels, Skotijas dermatologs, devis agrīnu slimības aprakstu 1956. gadā, viņš nosaucis šo slimību "izsitums, kas ir līdzīgs ar karstu ūdeni apdedzinātai ādai". Šīs stāvoklis raksturojas ar epidermas atslāņošanos, kā smagi applaucējoties ar ūdeni. Šajā pašā gadā Langs un Volkers aprakstīja šīs slimības gadījumu. Taču pirmais slimības apraksts bija veikts 1939. gadā Francijā, to aprakstīja Debre un līdzautori un nosauca par fr, kas nozīmē 'bullozā eritrodermija ar epidermolīzi'.
Laiels vēlāk pārskatīja 2 viņa aprakstītos gadījumus ar stafilokoku (Staphylococcus aureus) infekciju, kuros bija nekrolīzes sindroms. Šos gadījumus viņš izdalīja atsevišķā sindromā, kuru dēvējis par stafilokoku apdedzinātas ādas sindromu.
Nelikumība
"Nelikumība" (en) ir 2012. gada ASV krimināldrāma, kuras režisors un scenārija autors ir Džons Hilkouts. Galvenās lomas filmā atveido Toms Hārdijs, Šia Lebafs, Gērijs Oldmens, Mia Vašikovska, Džesika Česteina, Džeisons Klārks un Gajs Pīrss. Filmas pirmizrāde notika Kannu filmu festivālā.
Filmas sižets notiek depresijas laikā Frenklina apgabalā, Virdžīnijā. Trīs brāļi, kuri nelegāli nodarbojas ar alkohola transportēšanu, tiek apdraudēti no jaunu īpašo deputātu un citu varas iestāžu puses saistībā ar to, ka trio bruto peļnas tiek samazināta.
Jaunauces muiža
Jaunauces muižas kungu māja jeb Jaunauces pils (de) ir vēlā klasicisma stilā celta ēka, kas atrodas Saldus novada Jaunauces pagasta Jaunaucē. Tā ir valsts nozīmes arhitektūras piemineklis. Muiža līdz 1920. gada Latvijas agrārajai reformai piederēja Ropu dzimtai. 1920. gada zemes reformas gaitā Jaunauces muižu sadalīja 61 vienībā 1122 ha platībā. Līdz 2009. gadam agrākā muižas centra ēkās atradās Jaunauces pamatskola. Pateicoties biedrības “Mēs — Jaunaucei” darbībai, turpinās pils restaurācijas darbi un muižas kungu mājā notiek kultūras un mūžizglītības pasākumi.
Ap muižas kungu māju un saimniecības ēkām izveidots gandrīz astoņus hektārus liels ainavu parks ar savdabīgu dīķi un salu tajā. Parkā aug ne tikai vietējo sugu koki, bet arī svešzemju retumi.
Vēsture
1804. gadā Jaunauces muižu iegādājās grāfs Kārlis Johans Frīdrihs fon Mēdems, kurš 1815. gadā uzsāka muižas kungu mājas būvi tolaik modē esošā ampīra stilā. Pēc viņa nāves Jaunauces muižu mantoja viņa meita Karolīne, kura bija precējusies ar Bikstu muižas īpašnieku Ferdinandu fon Ropu. Ferdinands Rops no 1801. līdz 1805. gadam bija piedalījies ekspedīcijā uz Monblāna virsotni, toreiz vēl jaunajam tēlniekam Torvaldsenam Romā pasūtījis astoņus marmora krūšutēlus, kurus izvietoja jaunuzceltās Jaunauces pils greznajā kupola zālē. Pēc Ferdinanda Ropa nāves 1844. gadā Jaunauces muižā astoņus gadus saimniekoja Karolīne, kura muižu novēlēja savam dēlam Teodoram Ropam (1823—1915). Viņš 1864. gadā lika nojaukt baznīcas krogu un tā vietā uzcelt skolas namu. 1903. gadā arhitekts Maksis Aleksis fon der Rops atjaunoja pils interjeru. Pēdējais muižas īpašnieks bija Teodora dēls Kārlis fon der Rops, kuram pēc 1920. gada zemes reformas muižu atsavināja un tās vietā piešķīra "Āžu" mājas.
1922. gadā LR Zemkopības ministrija Jaunauces muižas centru ar pili iznomāja Latvijas Jaunatnes savienībai ar mērķi iekārtot sanatoriju vismaz 20 trūcīgiem jauniešiem. 1926. gadā nomas līgumu uzteica sliktas saimniekošanas dēļ un ēkas piešķīra Jaunauces pagastam. Pils telpās darbojas aptieka, ārsts, vecmāte. 1930. gadā uz pili pārcēla Jaunauces pamatskolu, kurai piederēja parks un 10 ha zemes.
Pēc Otrā pasaules kara skolas ēkās veica vienīgi nelielus remontdarbus, tēdēļ līdz mūsdienām ir labi saglabājies ēkas interjers. Jaunauces pamatskola 2000. gadā iestājas Latvijas piļu un muižu asociācijā un atjaunoja dakstiņu jumtu, uzsāka kupolzāles restaurāciju. 2002. gadā ēkā sāka darboties Jaunauces luterāņu draudze. 2009. gadā Saldus novada pašvaldība slēdza Jaunauces pamatskolu un ēkas uzturēšanas izdevumus turpmāk sedza apvienotā Jaunauces un Rubas pagastu pārvalde.
Muižas centra apbūve
Jaunauces muižas apbūve ir 19. gadsimta valsts nozīmes arhitektūras piemineklis. Līdz mūsdienām saglabājušās 12 ēkas un parks. Apbūves skaistākais nams ir kungu māja jeb pils. Arhitektūras stils: klasicisma vēlīnais periods ampīrs. Arhitekts nav zināms. Pils nozīmīgākās vērtības ir vienīgais tik neskartā sākotnējā stāvoklī saglabājies vēlīnā klasicisma interjeru komplekss Latvijā, vienīgais autentiskais klasicisma stila kupola gleznojums, Latvijā lielākā 19. gadsimta pirmā ceturkšņa balto podiņu krāšņu kolekcija, vienīgais atjaunotais muižas laika tenisa laukums Latvijā, autentiski koka interjera elementi: logi, durvis, kāpnes, krāsnis u.c..
Automaģistrāle S11 (Polija)
Automaģistrāle S11 Košalina—Pižovice ir zemākās klases automaģistrāle Polijā. Automaģistrāle sastāv no vairākiem posmiem, un tās aptuvenais garums pēc pilnas pabeigšanas būs 550 kilometri. S11 atrodas Rietumpomožes, Lielpolijas, Opoles un Silēzijas vojevodistēs, un savieno Košalinu ar Pižovicu (pie Katovices). Automaģistrāle savā maršrutā lielākoties dublē Autoceļu 11. Līdz 2017. gadam plānots izbūvēt vēl 25,8 kilometrus no paredzētā S11 maršruta.
Geralds Asamoa
Geralds Asamoa (de, dzimis ) ir bijušais Vācijas futbolists, spēlēja uzbrucēja pozīcijā, bijis Vācijas futbola izlases dalībnieks.
Savu lielāko daļu karjeras pavadījis Schalke 04, kur viņš spēlēja no 1999. līdz 2010. gadam. Ieguvis divus Vācijas kausus un divus UEFA Intertoto kausus. Vēlāk ar Greuther Fürth uzvarējis Vācijas 2. Bundeslīgā.
Vācijas futbola izlases sastāvā spēlējis 2002. un 2006. gada FIFA Pasaules kausā.
Dzīves sākums
Mampongā, Ganā, dzimušais Asamoa un viņa ģimene 1990. gadā emigrēja uz Vāciju.
Viņš uzreiz sāka spēlēt futbolu vairākās vietējās komandās un 16 gadu vecumā iestājās Hannoveres 96 jauniešu akadēmijā.
Sasniegumi
Schalke 04
Dārziņu 50. līnija
'''Dārziņu 50. līnija''' ir iela Rīgā, Latgales priekšpilsētas Dārziņu apkaimē. Tā sākas pie krustojuma ar Dārziņu ielu un beidzas pie Dārziņu attekas. Ielas garums ir 245 metri.
Geralds Asamoa
Sasniegumi
Greuther Fürth
Dārziņu 50. līnija
Ielu savienojumi
Dārziņu 50. līnija krustojas ar:
Questa Notte
Questa Notte ir latviešu grupas Bonaparti.lv izpildītā dziesma, ar kuru viņi uzvarēja 2007. gada Eirodziesmā. Dziesmas mūzikas autori ir Šells Jennstijs, Tūrbjērns Vaseniuss un Frančeska Ruso, savukārt dziesmas tekstu sacerējis Š. Jennstijs. Eirovīzijas pusfinālā tā ierindojās 5. vietā ar 168 punktiem, savukārt finālā — 16. vietā ar 54 punktiem.
Kurpnieki (Kalniešu pagasts)
Kurpnieki ir ciems Kalniešu pagastā, Krāslavas novadā. Atrodas 283 km attālumā no Rīgas.
Ciema apkārtnē atrodas Stirns.
Mateo Darmians
Mateo Darmians (dzimis ) ir Itālijas futbolists, aizsargs, Itālijas futbola izlases dalībnieks. Kopš 2020. gada spēlē Itālijas Serie A kluba Milānas "Internazionale" sastāvā, kas viņu īrē no Parma.
Sasniegumi
Manchester United
Inter Milan
Ernests Ozoliņš
Ernests Ozoliņš ( — ) bija Latvijas politiķis un sabiedrisks darbinieks. Bijis Latvijas Republikas Valsts kontrolieris un Latvijas Bankas direktors.
Biogrāfija
Dzimis Kastrānes pagastā zemnieka ģimenē. Mācījies Rīgas Pētera reālskolā un Maskavas komercinstitūtā. Sākot ar 1903. gadu piedalījies skolēnu revolucionārajos pulciņos, tāpat piedalījies 1905. gada revolūcijā. 1906. gadā uz īsu laiku emigrējis uz Šveici. Vairākkārt arestēts par dalību sociālistiskās un strādnieku organizācijās. Pēc Latvijas Sociāldemokrātiskās strādnieku partijas kongresa 1911. gadā Helsingforsā apcietināts, uz 4 gadiem izsūtīts uz Narimu, kur kādu laiku pavadījis ar vēlāko PSKP ģenerālsekretāru Josifu Staļinu. No turienes izbēdzis, pārcēlies uz Odesu, kur vēlreiz apcietināts, izsūtīts uz Astrahaņas guberņu. Pirmā pasaules kara laikā no turienes nosūtīts uz Galīcijas fronti. Pēc tam pievienojies latviešu strēlniekiem.
Pēc demobilizācijas strādājis Maskavas pārtikas komitejā. 1919. gadā Padomju Krievijas varas iestādes viņu arestēja, bet 1920. gadā kopā ar Voldemāru Bastjāni, Aleksandru Daugi, Hermani Kaupiņu, Jūliju Madernieku un citiem latviešiem iemainīja pret Latvijas Republikas arestētajiem komunistiem. 1920. gadā kļuva par Rīgas pilsētas valdes locekli. No 1921. gada jūnija līdz 1923. gada janvārim bija Latvijas Republikas Valsts kontrolieris Z. A. Meierovica vadītajā valdībā. Pēc tam iecelts par Latvijas Bankas direktoru.
1941. gada jūnijā izsūtīts uz Krieviju. Nošauts Usoļjes labošanas darbu nometnē (Usoļlagā).
Apbalvots ar III šķiras Triju Zvaigžņu ordeni.
Dārziņu 51. līnija
'''Dārziņu 51. līnija''' ir iela Rīgā, Latgales priekšpilsētas Dārziņu apkaimē. Tā sākas pie krustojuma ar Dārziņu ielu un beidzas pie Dārziņu attekas. Ielas garums ir 191 metri.
Ielu savienojumi
Dārziņu 51. līnija krustojas ar:
Laika tilti
"Laika tilti" ir Latvijas, Lietuvas un Igaunijas dokumentālā filma, kura iznākusi 2018. gadā. Filmas režisori ir Kristīne Briede un Audrjus Stonis.
Filma saņēma Lielā Kristapa balvu nominācijā "Labākā pilnmetrāžas dokumentālā filma".
Sižets
Filmā stāstīts par Baltijas poētisko dokumentālo kino, par Baltijas jaunā viļņa kino poētu paaudzi. Filmā parādīti kadri no nozīmīgām dokumentālām filmām, ko 20. gadsimta 60. gados veidoja jauni dokumentālisti, kas strādāja PSRS Baltijas republikās — Latvijā, Lietuvā un Igaunijā. Kaut arī viņi strādāja padomju cenzūras apstākļos, tomēr spēja parādīt savu laikmetu ar dokumentālā kino palīdzību, meklējot atbildes uz mūžīgajiem jautājumiem.
Filmā iekļauti Baltijas poētiskā dokumentālā kino režisoru un operatoru monologi. Jau no mūsdienu skatījuma viņi pauž savas pārdomas par toreizējo darbību, savu pieeju dokumentālo filmu veidošanā, izsakās par dzīves laikā gūto radošo pieredzi. Filmā parādīti tādi Baltijas valstu dokumentālā kino meistari kā Hercs Franks, Uldis Brauns, Henriks Šablevičus, Andress Sēts, Aivars Freimanis, Ivars Seleckis, Roberts Verba un Marks Sosārs.
Wolves of the Sea
Wolves of the Sea ir latviešu grupas Pirates of the Sea izpildītā dziesma, ar kuru tā uzvarēja 2008. gada Eirodziesmā. Dziesmas mūzikas autori ir Jūnass Liberjs, Jūhans Sālens, Klaess Andrēasons un Tūrbjērns Vaseniuss, savukārt dziesmas tekstu sacerējis J. Liberjs. Eirovīzijas pusfinālā tā ierindojās 6. vietā ar 86 punktiem, savukārt finālā — 12. vietā ar 83 punktiem.
Lielais Pelečāres purvs
Lielais Pelečāres purvs (saukts arī Lielais purvs, Pelečāres purvs, Pelēčāres purvs, Pelēčores pūrs) ir augstais purvs. Kopš 1977. gada purvs ir kļuvis par C tipa dabas liegumu, bet pašlaik tas ir arī Natura 2000 īpaši aizsargājamā teritorija. Dabas lieguma vidus un ziemeļu daļa ietilpst Atašienes pagastā Jēkabpils novadā. Pārējās lieguma teritorijas ietver bijušos Preiļu un Madonas rajonus. Purva platība ir 5331 hektāri.
Dabas liegumam nav izstrādāti individuālie aizsardzības un izmantošanas noteikumi, kā arī dabas aizsardzības plāns.
Fauna
Purvs ir izcila putnu aizsardzības teritorija. Tā malās atrodas meži, kuros ligzdo dažādu sugu dzeņi. Liegumā ir sastopamas daudzas aizsargājamas putnu sugas, kuru vidū ir minamas: melnais stārķis, rubenis, mednis, melnkakla gārgale, pļavas lija, peļu klijāns, mazais ērglis un citas sugas. Dabas lieguma teritorijā ir sastopami arī zirgskābeņu zilenītis un lielais tritons — sugas, kas ir iekļautas Eiropas Savienības Biotopu direktīvās.
Ezeri un purvi
Purva teritorijā atrodas daudz mazu ezeriņu un akaču, kā arī vairāki purvi, to vidū: Bojāru purvs, Morku purvs, Deigļu purvs un Garais purvs. Šeit ir arī divas salas — Zaļā sala un Miežu sala.
Prāta banka
Piezīmes
P 1. No 2002. līdz 2010. gadam raidījumam bija astoņas sezonas, bet pēc pārejas uz ReTV, visas LNT sezonas tika retroaktīvi apvienotas.
Ingrīda Andriņa
Ingrīda Andriņa (precējusies Kalniņa, dzimusi Rīgā, mirusi  Rīgā) bija latviešu aktrise. Savulaik dēvēta par Latvijas kino sekssimbolu.
Dzīvesgājums
Dzimusi 1944. gadā Rīgā audumu apdrukas mākslinieka un kopētājas ģimenē. Mācījās Rīgas 2. vidusskolā, to absovēja 1963. gadā un līdz 1967. gadam studēja Vissavienības Valsts Kinematogrāfijas institūtā (ВГИК) Maskavā. Viņas kinodebija bija Rīgas Kinostudijas filmā "Rīta miglā" 1966. gadā, studiju laikā filmējās arī M. Gorkija kinostudijas filmā "Cilvēks zaļajā cimdā" (1967). 1967. gadā Andriņa kļuva par Drāmas teātra aktrisi, viņa pirmā loma bija izrādē "Dullais barons Bunduls". Teātrī Ingrīda Andriņa nospēlējusi ap 30 lomu, kopš 2001. gada viņa bija ārštata aktrise.
Mirusi 2015. gada 17. septembrī. Apglabāta Rīgas Meža kapos.
Filmogrāfija
Ingrīda Andriņa filmējās gan Rīgas Kinostudijas, gan arī Krievijas, Ukrainas, Igaunijas, Kirgīzijas, Baltkrievijas, Azerbaidžānas un Gruzijas konostudiju filmās.
Rietumpanama
Rietumpanama ir viena no desmit Panamas provincēm, kas atrodas valsts centrālās daļas dienvidos, Panamas līča krastos. Tajā atrodas Panamas kanāla dienvidrietumu daļa. Province izveidota 2014. gada 1. decembrī, atdalot no Panamas provinces tās rietumdaļu. Provinces kopējā platība ir 2786 km², iedzīvotāju skaits — 464 038. Tās administratīvais centrs ir Lačorrera. Rietumpanamā iekļaujas pieci distrikti.
Eiropas Parlamenta deputātu no Latvijas uzskaitījums (2014—2019)
Šajā uzskaitījumā apkopoti '''8. Eiropas Parlamentu deputāti''' no Latvijas periodā no 2014. līdz 2019. gadam. Šajā periodā Latviju Eiropas Parlamentā pārstāvēja 8 deputāti. 8. Eiropas Parlamenta vēlēšanas Latvijā notika.
Kampinasa
Cilvēki
Kampinasā dzimuši:
Bronsons (filma)
"Bronsons" (en) ir 2008. gada Apvienotās Karalistes biogrāfiska krimināldrāma, kuras režisors un viens no scenārija autoriem ir Nikolass Vindings Refns. Galveno lomu filmā atveido Toms Hārdijs. Filmas pirmizrāde notika Londonas filmu festivālā.
Jauns vīrietis, kuram sākotnēji tika piespriesti septiņi gadi cietumā par pasta aplaupīšanu, pavada 30 gadus vientuļā ieslodzījumā. Šajā laikā viņa personību ietekmē viņa alter ego, Čārlzs Bronsons.
Aleksandrs Teofilakis
Aleksandrs Teofilakis (gr; dzimis, miršanas datums nav zināms) bija grieķu sporta šāvējs, piecu vasaras olimpisko spēļu dalībnieks un olimpiskās sudraba medaļas ieguvējs. Viņš startēja arī 1906. gada neoficiālajās olimpiskajās spēlēs.
Olimpiskās spēles
Aleksandrs Teofilakis ir viens no tiem Grieķijas sportistiem, kas visvairāk startējuši olimpiskajās spēlēs. Kopā viņš startējis piecās vasaras olimpiskajās spēlēs — 1896. gada Atēnu, 1908. gada Londonas, 1912. gada Stokholmas, 1920. gada Antverpenes un 1924. gada Parīzes spēles — un 1906. gada neoficiālājās olimpiskajās spēlēs Atēnās.
1906. gada neoficiālajās olimpiskajā spēlēs viņš izcīnīja sudraba medaļu 20 metru šaušanā ar militāro pistoli. Šajā disciplīnā viņš ieguva 250 punktus un piekāpās tikai Šveices sportistam Luisam Rišardē. Šī bija vienīgā medaļa, ko viņš izcīnīja individuālajā disciplīnā. Otru sudraba medaļu viņš izcīnīja kā Grieķijas komandas pārstāvis 1920. gada Antverpenes olimpiskajās spēlēs. Šo medaļu viņš izcīnīja komandu šaušanā 30 metru attālumā ar militāro šauteni. Grieķija šajā disciplīnā ieguva 1285 punktus un piekāpās tikai zelta medaļas ieguvējai ASV komandai (1310 punkti). Teofilaka individuālais rezultāts šajā disciplīnā bija 254 punkti.
Lukass Biglia
Lukass Rodrigo Biglia (es; dzimis ) ir Argentīnas futbolists, pussargs, bijušais Argentīnas futbola izlases dalībnieks. Kopš 2020. gada spēlē Turcijas Superlīgas kluba Fatih Karagümrük sastāvā.
Sasniegumi
Anderlecht
Argentīnas U20 izlase
Baltaiskrogs
Baltaiskrogs ir ciems Latvijā, Saldus novada Zaņas pagastā Zaņas upes kreisajā krastā pie autoceļa P106 (Ezere—Embūte—Grobiņa).
Kurteņi
Kurteņi ir ciems Silmalas pagastā, Rēzeknes novadā. Atrodas 236 km attālumā no Rīgas.
Dārziņu 52. līnija
'''Dārziņu 52. līnija''' ir iela Rīgā, Latgales priekšpilsētas Dārziņu apkaimē. Tā sākas pie krustojuma ar Dārziņu 51. līniju un beidzas pie Dārziņu attekas. Ielas garums ir 153 metri.
Ielu savienojumi
Dārziņu 52. līnija krustojas ar:
Hanuma Veļijeva
Hanuma Veļijeva (ru; az; dzimusi ) ir azerbaidžāņu izcelsmes Krievijas brīvā stila cīkstone, 2020. gada Eiropas čempione, 2021. gada pasaules čempionāta bronzas medaļniece, Krievijas čempionātu uzvarētāja un godalgoto vietu ieguvēja, 2020. gada vasaras olimpisko spēļu dalībniece, Krievijas starptautiskās klases sporta meistare. Viņa pārstāv Krasnojarskas klubu "D. Г. Mindiašvili vārdā nosauktā Cīņas akadēmija" un ir Krievijas izlases komandas dalībniece.
Biogrāfija
Hanuma Veļijeva dzimusi Krasnojarskā, kur viņas māte pārcēlās 1998. gadā. Treniņu zālē iesaukta arī par Nastju. Ar cīņas sportu nodarbojas kopš bērnības. Viņai bija piedāvājumi pārstāvēt Azerbaidžānu, taču, pēc Veļijevas teiktā, viņa vienmēr pārstāvēs Krieviju.
2016. gadā viņa izcīnīja bronzas medaļu Eiropas junioru čempionātā. Tajā pašā gadā viņa kļuva par pasaules kadetu čempioni. 2017. gadā viņa izcīnīja bronzas medaļu Eiropas čempionātā līdz 23 gadu vecumam, kā arī uzvarēja Eiropas junioru čempionātā, ieguva Krievijas čempiones titulu un Eiropas Nāciju kausu.
2019. gadā Veļijeva bija trešā starptautiskajā turnīrā Grand Prix Ivan Yarygin un izcīnīja zeltu medaļu 2019. gada Krievijas čempionātā. 2020. gadā viņa uzvarēja arī starptautiskajā turnīrā Grand Prix Ivan Yarygin.
2020. gada februārī Itālijas galvaspilsētā notikušajā kontinenta čempionātā svara kategorijā līdz 68 kg Hanuma uzvarēja Itālijas sportisti Dalmu Kanevu un izcīnīja Eiropas čempionāta zelta medaļu.
2021. gada Eiropas čempionātā, kas aprīlī notika Varšavā, Krievijas sportiste svara kategorijā līdz 68 kg izcīnīja sudraba medaļu.
Maija Romaško
Maija Romaško (dzimusi ) ir latviešu aktrise.
2004. gadā absolvējusi Latvijas Kultūras akadēmiju dramatiskā teātra aktiera specialitātē. Tajā pašā gadā kļuvusi par Liepājas teātra aktrisi, lai arī izrādēs sākusi piedalīties jau 2003. gadā.
Jamal-300K
Jamal-300K (Ямал-300К; zināms arī kā Yamal-300K) ir Krievijas uzņēmuma Gazprom kosmičeskie sistemy sakaru pavadonis, kas paredzēts sakaru nodrošināšanai Krievijas teritorijā. Tas orbītā tika palaists 2012. gada novembrī.
Pavadonis izgatavots uzņēmumā Informacionnye sputnikovye sistemy (ISS), uz platformas Ekspress-1000N bāzes. Sakaru aparatūru izgatavoja Japānas uzņēmums Sumitomo.
Kosmiskais aparāts darbojas ar četriem kūļiem. 1. kūlī ir 8 C joslas raidītāji; 2. kūlī — 6 Ku joslas raidītāji; 3. kūlī — 9 Ku joslas raidītāji; 4. kūlī — 3 Ku joslas raidītāji;
Pirmsstarta vēsture
2005. gada augustā Gazkom (tagad Gazprom kosmičeskije sistemy) noslēdza līgumu ar RKK Ènergija par divu mazo pavadoņu Jamal-301 un Jamal-302 izgatavošanu. Tos, līdzīgi kā Jamal-200 sērijas pavadoņus, veidotu uz Ènergija Universālās kosmiskās platformas bāzes. 2008. gadā Jamal-301 vajadzētu ieņemt pozīciju ģeostacionārajā orbītā 90° austrumu garuma. Jamal-302 tiktu ievadīts punktā 55° austrumu garuma.
2008. gada sākumā Ènergija kosmisko aparātu izgatavošanā bija aizkavējusies par 10 mēnešiem un vēlējās palielināt to maksu par 40 %. Tajā brīdī Gazkom jau bija apmaksājis 50 % no līguma summas. 2008. gada aprīlī sākās tiesas process, un pavadoņu palaišana tika atlikta, līdz process tiktu pabeigts.
Tiesā formāli uzvarēja Gazkom, uzņēmumi noslēdza mierizlīgumu, pēc kura Ènergija atgrieza iemaksāto avansu un derīgo kravu, kuru Gazkom bija nopirkusi no Sumitomo, lai uzstādītu pavadoņos.
Gazprom kosmičeskie sistemy no Informacionnye sputnikovye sistemy saņēma piedāvājumu šo Jamal-301 un Jamal-302 derīgo kravu uzstādīt uz viena Ekspress-1000N. 2009. gadā līgums tika noslēgts, pēc kura bija jāizgatavo pavadonis Jamal-300K un zemes vadības komplekss.
Pavadoni sākotnēji bija plānots palaist 2011. gada vidū ar nesējraķeti Proton-M/Briz-M kopā ar pavadoni Telkom-3 (1600 kg). Šādā konfigurācijā bija nepieciešama optimizēta raķetes lidojuma trajektorija ar slīpumu 48°. Tā kā šādu nestandarta trajektoriju Kazahstāna neatļāva, Jamal-300K pārī vajadzēja atrast vieglāku kosmisko aparātu, lai palaistu trajektorijā 51,5° slīpumā. Par tādu kļuva Luč-5B ar masu 950 kg.
Lidojuma gaita
Jamal-300K tika palaists 21:04:00 UTC ar nesējraķeti Proton-M/Briz-M no Baikonuras kosmodroma 81. laukuma 24. palaišanas iekārtas. Kopā ar to tika palaists Krievijas pavadonis Luč-5B. Dzinējbloks Briz-M veica dzinēju četru iedarbināšanu shēmu. Jamal-300K no dzinējbloka Briz-M atdalījās 06:18 UTC. Pēc tam 06:33 atdalījās Luč-5B.
Luijs Marks
Pēc olimpisko spēļu vēsturnieka Bila Malona pētījumiem Marks ir bijis Francijas Pupilles de Neptune de Lille #2 pārstāvis un olimpiskajā turnīrā spēlējis tikai pirmajā kārtā. Nākamajās kārtās viņu, iespējams, aizstāja kāds no Pupilles de Neptune de Lille #1 komandas pārstāvjiem.
Bez ūdenspolo viņš startēja arī divās peldēšanas disciplīnās. Zemūdens peldēšanā viņš ieguva 8. vietu, bet 200 metru šķēršļu joslas peldējumā, fināla cīņā, ieņēma beidzamo 10. vietu.
Jamal-300K
Lidojuma gaita
2014. gada decembrī tika palaists pavadonis Jamal-401, kurš ieņēma pozīciju 90° A. No 2015. gada janvāra vidus līdz februāra vidum uz to tika pārslēgti visi Jamal-300K kanāli. Aprīļa vidū Jamal-300K sāka pārvietot uz pozīciju 183° A (177° R), kur maija beigās sāka darbu.
Kurlums
Kurlums ir daļējs vai pilnīgs dzirdes zudums. Absolūts dzirdes trūkums ir ļoti reti sastopams, tādēļ tiek izmantoti dzirdes aparāti, lai kurlie cilvēki labāk uztvertu apkārtējās skaņas. Visbiežāk kurlums rodas kādas traumas rezultātā, bet tas var būt arī iedzimtības rezultātā. Kurlumu izraisa pārmaiņas iekšējā ausī vai dzirdes nervā. Ja dzirdes pasliktināšanās notiek pirmajos dzīves gados, tad bērniem bieži vien ir problēmas iemācīties runāt. Šādu stāvokli sauc par kurlmēmumu.
Lerišs
Lerišs (fr) bija franču ūdenspolo spēlētājs. 1900. gada vasaras olimpiskajās spēlēs Parīzē izcīnīja bronzas medaļu ūdenspolo turnīrā.
Pēc olimpisko spēļu vēsturnieka Bila Malona pētījumiem Lerišs pirmajā kārtā startēja Jauktajā komandā Pupilles de Neptune de Lille #1, bet pēc tās izstāšanās viņš piebiedrojās Pupilles de Neptune de Lille #2 komandai.
Dimitris Frangopuls
Dimitris Frangopuls (gr) bija grieķu tenisists, 1896. gada vasaras olimpisko spēļu dalībnieks.
Valsts aizsargājamie kultūras pieminekļi Ropažu novadā
Šajā lapā apkopoti valsts aizsargājamie kultūras pieminekļi Ropažu novadā.
Konstantina
Konstantina (ar Qusanṭīnah) ir pilsēta Alžīrijā, Konstantinas vilājas lielākā pilsēta un administratīvais centrs. 2018. gadā pilsētā dzīvoja 464 219 iedzīvotāji. Konstantina ir trešā lielākā pilsēta valstī aiz Alžīras un Orānas. Pilsēta ir nosaukta par godu Romas imperatoram Konstantīnam I.
Čujas apgabals
Čujas apgabals (ky) ir viena no Kirgizstānas pirmās pakāpes administratīvajām vienībām. Izvietojusies valsts ziemeļos Čujas upes ielejā. Ziemeļos robežojas ar Kazahstānas Žambilas un Almati apgabaliem, austrumos — Isikula apgabalu, dienvidos — Narinas un Džalalabadas apgabaliem, rietumos — Talasas apgabalu. Apgabala centrs ir valsts galvaspilsēta Biškeka, kas apgabalā neietilpst; lielākās pilsētas ir Tokmoka (apgabala centrs no 2003. līdz 2007. gadam), Kanta, Karabalta. Iedzīvotāju lielākā daļa ir kirgīzi (59,1%; 2009) un krievi (28,8%), kā arī dungani (6,2%), uiguri (1,9%) u.c.
Ģeogrāfiski apgabala dienviddaļu aizņem Kirgīzu Alatau grēdas ziemeļu nogāze un atzari, ziemeļaustrumos — Iles Alatau un Kingeja Alatau atzari. Apgabala centrālo un ziemeļu daļu aizņem Čujas upes ieleja.
Apgabals pirmoreiz izveidots 1939. gadā kā Frunzes apgabals, bet likvidēts 1959. gadā, reorganizējot to par republikas pakļautības rajoniem. Atjaunots 1990. gadā ar tagadējo nosaukumu.
Kurtiši (Naujenes pagasts)
Kurtiši ir ciems Naujenes pagastā, Augšdaugavas novadā. Atrodas 249 km attālumā no Rīgas.
Lijas
Lijas (Circus) ir vanagu dzimtas (Accipitridae) plēsīgo putnu ģints, kas pieder liju apakšdzimtai (Circinae). Saskaņā ar jaunāko sistemātiku tā ir vienīgā liju apakšdzimtas ģints. Tājā apvienotas 16 mūsdienās dzīvojošas un 2 izmirušas sugas.
Zinātniskais nosaukums circus cēlies no vārda - riņķot. Riesta laikā mātīte un tēviņš izpilda riesta lidojumu, kopīgi metot lokus debesīs. Lijas mājo atklātās ainavās un ir sastopamas gandrīz visos kontinentos, izņemot Antarktīdu.
Latvijā
Latvijā sastopmas 4 liju ģints sugas: lauku lija (Circus cyaneus), stepes lija (Circus macrourus), pļavas lija (Circus pygargus) un niedru lija (Circus aeruginosus).
Teokrātija
Teokrātija (el, no θεός (teós) — 'dievs' un κρατεiν (krateín) — 'valdīšana') ir valsts pārvaldes forma, kurā valsts galva ir arī valsts reliģiskās dzīves vadītājs. Teokrātija parasti ir valstīs, kur ir monarhija.
2011. gadā teokrātija bija vairākās islāma valstīs (Jemenā, Afganistānā, Pakistānā, Somālijā, Sudānā, Saūda Arābijā, Mauritānijā, Omānā un Irānā). Eiropā vienīgā teokrātiskā valsts ir Vatikāns. Arī Tibetā nosacīti var teikt, ka ir teokrātija, lai gan tā nav neatkarīga valsts.
Rihards Matrevics
Rihards Matrevics (dzimis ) ir Latvijas futbolists, vārtsargs, Latvijas izlases spēlētājs.
2023. gada sezonā pārstāv Latvijas Virslīgas klubu Riga FC.
Jauniešu futbols
2006. gadā sāka spēlēt futbolu SK Babīte trenera Aļika Kārkliņa vadībā.
2015. gadā pievienojās Anglijas Premjerlīgas kluba West Ham United F.C. jauniešu sistēmai, saņemot stipendiju, un spēlēja kluba U18 un U23 komandās.
Pieaugušo futbols
2018. gadā noslēdza līgumu ar Barnet FC, kas spēlē Anglijas Nacionālajā futbola līgā, kas ir pēc spēka piektā līga Anglijā. Aizvadīja trīs oficiālas spēles pirmajā gadā. 2019. gadā tika izīrēts Hendon komandai, kur aizvadīja 17 spēles. 2020. gada rudenī Rihards pievienojās St Albans City komandai un debitēja no soliņa, aizstājot pamatvārtsargu Maiklu Džonsonu.
2021. gada sākumā Matrevics kļuva par Valmiera FC spēlētāju.
Izlase
Spēlējis dažādu vecumu Latvijas jauniešu izlasēs, sākot no U-16. U-17 izlasē piedalījies divās Eiropas čempionāta kvalifikācijas spēlēs, U-19 izlasē kopumā aizvadījis 18 spēles, bet U-21 izlasē spēlējis četrās spēlēs. 2021. gada maijā Matrevics pirmo reizi tika izsaukts uz Latvijas pieaugušo izlasi. Debiju pieaugušo izlasē piedzīvoja 2022. gada 29. martā pārbaudes spēlē pret Azerbaidžānu, iznākot uz maiņu pēc puslaika pārtraukuma, un nosargāja vārtus neieņemtus 1:0 uzvarā.
Tibetas autonomais reģions
Tibetas autonomais reģions ir 1965. gadā izveidota Ķīnas Tautas Republikas autonoma teritoriālā iedalījuma vienība Tibetā, galvaspilsēta ir Lhasa.
Iedzīvotāji
Aptuveni 150 000 tibetiešu dzīvo ārpus Tibetas. Vairākums no tiem (120 000) Indijā, ASV ir nākamā vieta, kur dzīvo tibetieši - vairāk par 10 000 tibetiešu. Trešā lielākā tibetiešu mītnes vieta ir Šveice.